uut eene aneye aen de selve brieve hangende en want zij binne
seken corte tiden voirleden bevonden hadden dat mits seken gedinge
die geschiet sijn alhier inde banc tussche johanen de mont op deen
zijde en abeerde huen brued op dande mits seken huwelike vorwerd
d mede zij haer beholpen hadde hem met rechte afgewesen souden sijn
vand goeden voirs mits den gedinge voirs xxiiii grot roede die
zij inde banc met huen reeng ald ded lesen ende den selven
oft huen laten met executorde bevolen is geweest uut
grachte vand vonisse voirs tusschen den voirs abeerde ende
sijnd suster gegeve dat zij die soude late volge en hantplichte
der voirs johanen dwelc alsoe verre ptie dat ontkinde en in
feyte was geleg zij boden te thoene mett vonisse en executorie
aen den meye van i linsham van des stad wege gesonden mette
minsten dat mochte den rechte genoech sijn Hoopte en meynde
mits den bescheyde voirs dair zij hen toe gedroege en want
abeert hen gelooft hadde warantscap en genoechdoen dat den
selve achtvolgen huen beleyde volge souden alsulcken goed
als zij hen hadden doen leven den voirs abeerde toebehoende geleg
te linsham voirs om hue verlies dair aen te verhalen en dat
dat sculdich was te geschieden nae des stad recht Dair
tege de voirs abeer oft zijn pcur dede segge dat hij meynde en
hoopte dat hem alsulcken aensprake als tgodsh voirs oft
huer pcur gedaen hadde niet letten en soude mair dair mede
te vroech op waen mits saken reden bij he gealligeert te weten
want alsulcke vonisse als tussche abeert ende sijnd suster
gegae was d mede zij dese xxiiii roeden voirs verloen hadd
all
niet diffintijf en was mair alsoe verre alst noch voir scep
come was gelijc dat bleec uuten vonisse tusschen de voirs
ptie gewesen Oic soe en hadden die van s barbeledale oft
hue laten den voirs abeerde niet laten weten dat hen bevole
was met rechte hue handen van desen xxiiii roeden te
lichte dwelc zij nae recht waen sculdich te doen Alsoe
hoopte en meynde hij mits den reden voirs dat die van
st barbeledale oft hue pcurs noch ter tijt verdoelt waen
he des gedragen totten rechte dair tege de pcurs van
s barbeledale replicende deden segge dat alsulcke
verantwerd hen gheen onstade doen en souden gemerct
dat abeert hem noch niet gepijnt en hadde de voirs
verloren goed weder te crigen van sijnd suster met rechte